ใครที่หลงใหลในเนื้อแป้งนุ่มหนึบสูตรเฉพาะของ มิสเตอร์ โดนัท ที่ส่งตรงมาจากประเทศญี่ปุ่น “พอน เดอ ริง” โดนัทสุดฮิตที่ครองใจใครต่อใครมานับไม่ถ้วน มาวันนี้มิสเตอร์ โดนัทขอฉลอง 10 ปี พอน เดอ ริง ด้วยการเปิดตัวของ “พอน เดอ ริง 9 รสชาติใหม่ระดับพรีเมี่ยม” ที่จัดเต็มด้วยท้อปปิ้งคุณภาพเยี่ยมแบบใส่เต็มที่พร้อมสร้างความประทับใจให้ทุกคนในครั้งแรกที่เห็นในราคาเบาๆ ที่ไม่ว่าใครก็ต้องร้อง ว้าว!

สาเหตุที่ใครหลายๆ คนชอบ พอน เดอ ริง เป็นเพราะเนื้อแป้งหนึบหนับรูปร่างน่ารักรูปทรงดอกไม้ต่างจากโดนัทแบบธรรมดา ด้วยความน่ารักนี้เองผสมกับเนื้อครีมรสเข้มข้นที่ราดออนท้อปพอนเดอริงจึงเป็นที่มาของความ Popular ที่ใครหลายๆ คนต่างหลงรัก และเมื่อมิสเตอร์โดนัทครบรอบ 10 ปี จึงขอเอาใจทุกๆ ท่านด้วย 9 รสชาติใหม่ที่รับรองเลยว่าไม่มีทางผิดหวัง!!!

พอนเดอริง 9 รสชาติใหม่ระดับพรีเมี่ยม ราคาปกติเพียงชิ้นละ 25 บาท และ 27 บาท แต่ถ้าซื้อแบบกล่อง (1 กล่องบรรจุ 9 ชิ้น) จะเหลือเพียง กล่องละ 199 บาทเท่านั้น จากราคาปกติ 243 บาท ถ้าได้ครบทุกรสในราคาที่คุ้มค่าแบบนี้ ต้องจัดไปให้ครบอย่าให้พลาดแม่แต่ชิ้นเดียว

มาประเดิมทั้ง 9 รสชาติใหม่ที่มาพร้อมท้อปปิ้งแบบจัดเต็มกันดีกว่า!!! สาวกกล้วยหอมต้องตื่นตาตื่นใจและยกนิ้วให้กับ “บานาน่า อัลมอนด์” (Banana Almond) มาในรูปลักษณ์สีเหลืองสดใส แต่งหน้าด้วยดวงดาวสีเหลืองกลิ่นกล้วยหอมน่ากินเป็นที่สุด ใครที่ชอบกลิ่นหอมของอัลมอนด์ห้ามพลาดกับ “ช็อกโก อัลมอนด์” (Choco Almond) ที่โรยหน้าอัลมอนด์มาเต็มที่ สุดยอดความหอมที่เข้ากับรสช็อกโกแลตได้เป็นอย่างดี

ต่อกันที่รสชาติยอดนิยมตลอดกาลอย่าง “กรีนที มินิ คุกกี้” (Green Tea Mini Cookies) ที่สาวกชาเขียวต้องยกนิ้วกดไลค์ให้รัวๆ รสชาติของชาเขียวเข้มข้นยิ่งกินพร้อมกับคุ้กกี้ชิ้นเล็กๆด้านบน ยิ่งฟินได้อีก ส่วนใครมี่ชอบรสชาติของช็อกโกแลตแบบเน้นๆ ต้องเทใจให้กับ “ดับเบิ้ลช็อกโก ครัชชี่” (Double Choco Crunchie) ที่รสชาติเข้มข้นไม่แพ้ใคร ออนท็อปด้วยโกโกครั้นช์เคี้ยวสนุกปาก กัดคำแรกก็ฟินทั้งเข้มข้น เหนียวนุ่ม ห้ามพลาดเชียว

มาจัดเต็มกันต่อกับพอนเดอริงท็อปปิ้งน่ารัก แค่เห็นก็อดใจไม่ไหวที่จะหยิบใส่ถาดให้เคาน์เตอร์อย่างเร็วกับเจ้าแกะสีขาว “ไวท์ช็อก โคโคนัท” (White Choc Coconut ) ด้านหน้าจะเป็นไวท์ช็อกโกแลตรูปแกะสีขาวหน้าตาน่ารัก เพิ่ม Texture ด้วยมะพร้าวกรุบกรอบ น่ารักแบบนี้ชิ้นเดียวไม่พอ!

สำหรับคนที่ชอบทานรสชาติของผลไม้หวานแบบธรรมชาติต้อง “ฮันนี่ มิกซ์ฟรุต” (Honey Mixed Fruits) ตกแต่งหน้าด้วยลูกเบอร์รี่อบแห้ง, เม็ดทานตะวันและเม็ดมะม่วงหิมพานต์ เคลือบพอนเดอริงด้วยความหอมหวานของน้ำผึ้งรสชาติกลมกล่อมแบบกินได้ไม่มีเบื่อ ส่วนใครที่ชอบสีหวานๆ สไตล์มุ้งมิ้งต้องหลงรัก “สตรอเบอร์รี่ อัลมอนด์” (Strawberry Almond) สีชมพูนมหวานๆ แต่งหน้าด้วยสตรอเบอร์รี่อบแห้ง และอัลมอนด์กรุบกรอบ โรยด้วยไอซิ่งเคลือบเบาๆ หวานละมุนละไมชวนฝันได้อีก

สาวกครีมชีสต้องไปพลาดกับ “สตรอเบอร์รี่ ครัมเบิล ครีมชีส” (Strawberry Crumble Cream Cheese) ที่จัดเต็มด้วยสตรอเบอร์รี่อบแห้งและครัมเบิ้ลกรุบกรอบ รสชาติของครีมชีสนุ่มนวลช่างเข้าครีมสตรอเบอรรี่มากๆ หรือใครที่ชอบความหอมของคาราเมลขอแนะนำชิ้นนี้ “คาราเมลนัท” (Caramel Nuts) ราดด้วยซอสคาราเมลหวานกลมกล่อม เพิ่ม Texture ด้วยถั่วเคี้ยวเพลินปาก เด็ดขนาดนี้ชิ้นเดียวไม่เคยพอ

พิเศษสุด..!! สำหรับสมาชิกบัตร CRG PLUS+ อร่อยกับมิสเตอร์ โดนัท 10 ปี พอน เดอ ริง ได้ในราคาเพียงกล่องละ 179 บาท เท่านั้น

มาแชร์ประสบการณ์ความอร่อยระดับพรีเมียมได้แล้วที่ ร้านมิสเตอร์ โดนัท กว่า 320 สาขา ทั่วประเทศ (ยกเว้นสาขาสุวรรณภูมิ และ สยามพารากอน)ตั้งแต่วันที่ 1 สิงหาคม – 30 กันยายน 2558 สอบถามข้อมูลเพิ่มเติมได้ที่ www.misterdonut.co.th, Facebook : MisterDonutThailand หรือ Call Center โทร : 02-66-33-888 รีบๆ ก้าวขากันมาให้ว่อง ช้าหมดอดไม่รู้ตัว!!!
